Марко Ганчев
Следотърсач

chitanka.info

Панчо е опитен следотърсач.

Като бяхме на село, ме слиса:

обикаля от сутрин до здрач

и проследи Кума-лиса.

Оказа се, че следата лисича

води с много извивки и чупки

до местността, която се нарича

открай време „Лисичи дупки“.

А после Панчо да вземе

да проследи на ловеца хода.

Добре, че много по-малко време

за тая цел изразходва.

То не било работа мъчна:

следите били едни и същи —

все от къщи до селската кръчма

или от пивницата до в къщи…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.